นักเยียวยาอัจฉริยะผู้ถูกไล่ออกจากปาร์ตี้ ขอสนุกกับชีวิตจากนี้ในฐานะหมอเถื่อน

หรือ ยามิฮีลเลอร์ เป็นซีรีส์ไลต์โนเวลญี่ปุ่น ที่เขียนโดย ซาคาคุ ฮิชิคาวะ และวาดภาพประกอบโดย ดาบุริว เริ่มเผยแพร่ออนไลน์ครั้งแรกในเดือนพฤศจิกายน พ.ศ. 2563 บนเว็บไซต์เผยแพร่นิยายที่สร้างโดยผู้ใช้งาน โชเซ็ตสึกะ นิ นาโร ต่อมาถูกซื้อสิทธิ์โดย เอสบีครีเอทีฟ และเริ่มจัดพิมพ์ในรูปแบบเล่มภายใต้สำนักพิมพ์ GA Novel ตั้งแต่เดือนตุลาคม พ.ศ. 2564 โดยมีการเผยแพร่ทั้งหมดเจ็ดเล่มจนถึงเดือนพฤศจิกายน พ.ศ. 2567

มังงะ ที่ดัดแปลงจากเรื่องนี้และวาดโดย เท็น จูโนอิจิ เริ่มเผยแพร่ออนไลน์บนเว็บไซต์และแอป Piccoma ในเดือนมกราคม 2022 โดยมีการตีพิมพ์ในรูปแบบ  สี่เล่มภายใต้สำนักพิมพ์ GA Comic จนถึงเดือนพฤศจิกายน พ.ศ. 2567 นอกจากนี้ ยังมีการดัดแปลงเป็น เว็บตูน ที่เผยแพร่บนแพลตฟอร์ม GA Comic ในไตรมาสที่ 3 ปี พ.ศ. 2567

ซีรีส์อนิเมะ ที่สร้างโดยสตูดิโอ Makaria ออกอากาศตั้งแต่เดือนเมษายนถึงมิถุนายน พ.ศ. 2568

 ตัวละคร 







 สื่อ 
 ไลต์โนเวล 
เขียนโดย ซาคาคุ ฮิชิกาวะ เริ่มเผยแพร่บนเว็บไซต์นิยายที่สร้างโดยผู้ใช้ โชเซ็ตสึกะ นิ นาโร เมื่อวันที่ 30 พฤศจิกายน พ.ศ. 2563 ต่อมาได้รับการตีพิมพ์โดย เอสบีครีเอทีฟ พร้อมภาพประกอบโดย ดาบูริว ภายใต้สำนักพิมพ์จีเอโนเวล ตั้งแต่วันที่ 14 ตุลาคม พ.ศ. 2564 โดยมีการออกวางจำหน่ายทั้งหมด 7 เล่มจนถึงวันที่ 15 พฤศจิกายน พ.ศ. 2567 และไลต์โนเวลเรื่องนี้ได้รับลิขสิทธิ์เผยแพร่เป็นภาษาอังกฤษโดย J-Novel Club

 มังงะ 
มังงะที่ดัดแปลงจากนิยายเรื่องนี้และวาดภาพประกอบโดย เท็น จูโนอิจิ เริ่มเผยแพร่บนเว็บไซต์และแอป Piccoma เมื่อวันที่ 22 มกราคม พ.ศ. 2565 โดยเอสบีครีเอทีฟ ได้รวมตอนต่าง ๆ ของมังงะไว้ในรูปแบบ  ซึ่งออกจำหน่ายรวมทั้งหมด 4 เล่มภายใต้แบรนด์ GA Comic ณ เดือนพฤศจิกายน พ.ศ. 2567 และมังงะฉบับภาษาอังกฤษได้รับลิขสิทธิ์โดย J-Novel Club เช่นกัน

 เว็บตูน 
การดัดแปลงเรื่องนี้เป็น เว็บตูน ถูกประกาศในงาน "GA Fes 2024" ที่ถ่ายทอดสดเมื่อวันที่ 9 มีนาคม พ.ศ. 2567 โดยเริ่มเผยแพร่บนแพลตฟอร์ม GA Comic ในไตรมาสที่ 3 ของปี พ.ศ. 2567

 อนิเมะ 
ซีรีส์ อนิเมะ ได้รับการประกาศในงาน "GA Fes 2024" เมื่อวันที่ 9 มีนาคม พ.ศ. 2567 เช่นกัน ผลิตโดยสตูดิโอ Makaria กำกับโดย โจ โยชิซากิ เขียนบทโดย ไทกะ มิยากิ ออกแบบตัวละครโดย เด็นปุโอกิ และ โยชิฮิโระ ซาวาดะ รวมถึงแต่งเพลงโดย ฮารุมิ ฟูอูกิ มีกำหนดออกอากาศครั้งแรกในวันที่ 3 เมษายน พ.ศ. 2568 ทางโตเกียวเอ็มเอ็กซ์และบีเอส11 มีเพลงเปิดคือ "Light Maker" ร้องโดย bokula

 การตอบรับ 
ในเดือนมีนาคม พ.ศ. 2567 ซีรีส์ดังกล่าวมีการจำหน่ายไปแล้ว 200,000 ชุด

 อ้างอิง 

 แหล่งข้อมูลอื่น 
  at Shōsetsuka ni Narō 




หมวดหมู่:มังงะที่ตีพิมพ์ในปี พ.ศ. 2565
หมวดหมู่:นิยายญี่ปุ่นที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวโชเน็ง
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:โชเซ็ตสึกะ นิ นาโร